kardosdrur/scandi-wiki huggingface dataset:
Mobilcover

Et mobilcover er type accessories til mobiltelefoner, der bruges til at beskytte mod stød, slag, skrammer og tab. Det er også med til at personliggøre ens telefon og skille den ud fra mængden. Der findes mange former og typer af covers. Det kan fremstilles i en række materialer bl.a. gummi, plast og læder og fås i forskellige farver eller mønster.

Der findes flere forskellige typer covers
 Battericover (cover med indbygget ekstra batteri)
 Bagcover (bagcover beskytter bagsiden af telefonen)
 Kombicover (fremstillet af flere forskellige materialer, der er sat sammen i flere lag)
 Bumper cover (ramme udenom telefonen, der er en simpel beskyttelse mod tab eller lign)

Referencer 

Mobiltelefoner
Ernst Jaffé

Philip Ernst Eliezer Jaffé (22. januar 1873 - 24. august 1916) var en tysk kunsthistoriker.

Jaffé har blandt andet skrevet en biografi om J.A. Koch (Joseph Koch. Sein Leben und Schaffen, Berlin 1904) og udgivet Vasari på tysk (Lebensbeschreibungen der ausgezeichnetsten Maler, Bildhauer und Architekten der Renaissance, Berlin 1910).

Kilder 

 

Kunsthistorikere fra Tyskland
Faglitterære forfattere fra Tyskland
Tysksprogede forfattere
Tyskere i 1800-tallet
Tyskere i 1900-tallet
Ludwig Gumplowicz

Ludwig Gumplowicz (9. marts 1838 i Kraków - 19. august 1909) var en østrigsk retslærd og sociolog.

Gumplowicz blev 1876 docent i Graz, 1882 ekstraordinær og 1893 ordentlig professor sammesteds. Foruden statsretten — Philosophisches Staatsrecht (1877, 3. oplag under titlen Allgemeines Staatsrecht 1907), Verwaltungslehre mit besonderer Berücksichtigung des österreichischen Verwaltungsrechts (1882), Einleitung in das österreichische Staatsrecht (1889), Das österreichische Staatsrecht (1891, 3. oplag i forbindelse med Rudolph Bischoff 1907) — har særlig sociologien været genstand for Gumplowicz’ forskning. Af hans herhenhørende skrifter, der har vundet stor udbredelse og er oversatte på adskillige sprog, skal fremhæves: Der Rassenkampf. Sociologische Untersuchungen (1883, 2. oplag 1909), Grundriss der Sociologie (1885, 2. udgave 1905), Sociologie und Politik (1892), Sociologische Essays (1899), Die sociologische Staatsidee (2. oplag 1902) og Sozialphilosophie im Umriss (1910). Han har desforuden blandt andet skrevet Das Recht der Nationalitäten und Sprachen in Österreich-Ungarn (1879), Rechtsstaat und Socialismus (1881), Österreichische Reichsgeschichte (2. udgave 1896) og Geschichte der Staatstheorien (1905).

Kilder 

 

Jurister fra Østrig
Sociologer fra Østrig
Faglitterære forfattere fra Østrig
Tysksprogede forfattere
Østrigere i 1800-tallet
Jonathan Tah

Jonathan Glao Tah (født 11. februar 1996 i Hamborg, Tyskland) er en tysk fodboldspiller, der spiller for Bayer Leverkusen.

Ungdomsårene 
Tah startede i Altona 93 og SC Concordia von 1907 men i 2009 kom han til HSV og har spillet Hamburger SV U 17 og U 19 hold indtil han debuterede i Bundesligaen.

Hamburger SV 
Han debuterede for Hamburger SV i en pokalkamp mod Schott. Tah fik sin Bundesligadebut den 24. august i et 1-0 nederlag til Hertha BSC. Han skiftede til Bayer 04 Leverkusen i 2015.

Landshold 
Han var anfører for det tyske U 17 landshold, hvor han har spillet 13 kampe. Han har tidligere spillet for det tyske U 16 landshold, hvor han fik 5 kampe og scorede 1 mål. Siden 2016 har han også spillet for Tysklands A-landshold og var en del af deres trup for EM i 2016.

Eksterne henvisninger 
 

Fodboldspillere fra Fortuna Düsseldorf
Fodboldspillere fra Hamburger SV
Fodboldspillere fra Bayer 04 Leverkusen
Fodboldspillere fra Tyskland
Personer fra Hamborg
Deltagere ved det europæiske mesterskab i fodbold 2016
Manos: The Hands of Fate

Manos: The Hands of Fate er en amerikansk horrorfilm fra 1966, der blev skrevet, produceret og instrueret af Harold P. Warren. Filmen er blevet berygtet for sin utroligt dårlige kvalitet, og er fast inventar på lister der udråber de dårligste spillefilm der nogensinde er lavet.

Plot

Filmen omhandler en familie, der består af parret Mike og Margaret samt deres 7-årige datter Debbie og hendes hun Peppy. Familien farer vild på vej til Valley Lodge lidt udenfor El Paso i Texas. De havner i en labyrint af grusveje, som de ikke kan komme væk fra igen, og pludselig støder de så på et hus, som de ikke havde bemærket, da de passerede samme område tidligere. Her møder de Torgo, som tager sig af stedet, mens hans Mester er borte. Da Torgo fortæller dem, at der ikke er nogen udvej fra stedet, og at det snart bliver mørkt, beslutter Mike sig for, at familien skal overnatte der, selvom hverken Margaret eller Torgo er begejstrede for det. Torgo henter familiens baggage og afslører sin mærkelige gangart. 

I stuen får familien øje på adskillige af de besynderlige møbler, som findes i huset, såsom et alter, der er udsmykket med uhyggelige skulpturer og et frygtindgydende maleri af Mester og hans dobermann. Debbies hund Peppy stikker af, og Mike finder senere hunden lemlæstet. Debbie bliver ked af det og løber selv sin vej, men kommer tilbage til huset med en stor dobberman, som den på billedet. Hun fortæller sin familie om det mærkelige sted hun fandt den, og da hun viser dem stedet, ser vi en stor plads ude midt i ørkenen, hvor en mand, som ligner ham fra maleriet, ligger og sover på en marmorblok, mens 5 kvinder er bundet til pæle, der omringer sovepladsen. Familien skynder sig tilbage for at forhøre Torgo om hvad i alverden der foregår. Imens er Torgo selv nået frem til pladsen, hvor han pønser på et opgør med sin totalitære mester, og afslører at han ønsker sig sin egen kone, fordi Mester har hele 5. Han fortæller at Margaret skal være hans kone. 

Da Mester vågner, hører han fra konerne om hvad Torgo har gjort ved dem, mens han var borte. Mester fanger Torgo og beordrer konerne til at straffe ham. Til sidst brænder Mester Torgos hånd af, og Torgo flygter ud i ørkenen. Imens forsøger familien at flygte, og de beslutter sig for at gemme sig i huset, da de ikke tror Mester vil lede efter dem der. Men de tager fejl, og da de vender tilbage, venter Mester dem. Mike skyder Mester, men der sker ingenting. Nogle dage senere ser vi et venindepar ankomme til huset, og her står Mike nu og modtager dem med beskeden om, at han tager sig af stedet, mens Mester er borte. Vi ser også at både Margaret og Debbie er låst fat til pæle omkring Mesters hvilested.

Rolleliste
Harold P. Warren som Mike
Diane Mahree som Margaret
Jackey Neyman som Debbie
John Reynolds som Torgo
Tom Neyman som The Master
Bernie Rosenblum som teenager
Joyce Molleur som teenager

Eksterne henvisninger 

 

Gyserfilm fra USA
Kultfilm
Amerikanske film fra 1966
Tiltale

Tiltale er en del af en straffesags forløb.

Efter en anmeldelse, politiets efterforskning og politiets sigtelse kan anklagemyndigheden i Danmark vælge at rejse tiltale mod en sigtet person.
Tiltalen betyder, at et anklageskrift bliver sendt til retten, der derefter kan beramme sagen.
Ved alvorlige anklager er det i Danmark Statsadvokaten der rejser tiltale, mens det i mindre sager er Politidirektøren. I de sidstnævnte sager kan den tiltalte undgå at komme for en dommer ved at betale bøde. Det ses i overtrædelser af Færdselsloven.

I visse tilfælde kan der ske tiltalefrafald.

Henvisninger 

Straffeproces
Jura
Retsvidenskab
Juridiske begreber
Tiltale (flertydig)

Tiltale, del af en straffeproces
 Tiltaleform, title
 Dus og Des
 Dei
 Erenler
 Kongelige og fyrstelige titler
 Nåde
 Prædikat (tiltale)
 Seigneur
Wílton Figueiredo

Wílton Aguiar Figueiredo (født 17. marts 1982) er en brasiliansk fodboldspiller, der siden hans kontrakt med Viborg FF den 1. juli 2014 udløb, har været kontraktløs.

Karriere

Viborg FF 
I oktober 2013 indgik Figueiredo en aftale med den danske Superligaklub Viborg for resten af sæsonen 2013/14. Han kom til klubben på en fri transfer, da han i sommeren 2013 fik sin kontrakt med tyrkiske Gaziantepspor ophævet pga. manglende lønudbetaling. Han debuterede for klubben den 3. november 2011 i en kamp mod AGF, da han afløste Jeppe Grønning efter 66 minutters spil. Debutkampen blev tabt 2-1.

Han forlod klubben den 1. juli 2014, eftersom hans kontrakt udløb. Han spillede i alt 14 kampe for klubben, hvor han scorede ét mål, og lagde to assist.

Referencer

Eksterne henvisninger 
 Superligastatistik på danskfodbold.com
 Wílton Figueiredo, all-time Superstats.dk

Fodboldspillere fra Brasilien
Fodboldspillere fra Viborg FF
Fodboldspillere fra Malmö FF
Fodboldspillere fra AIK Fotboll
Fodboldspillere fra GAIS
Fodboldspillere fra São Paulo FC
Personer fra São Paulo
Hakan Çalhanoğlu

Hakan Çalhanoğlu (født 8. februar 1994 i Mannheim) er en tyrkisk-tysk fodboldspiller der fra 2017 spiller for Inter Milan Før det spillede han for A.C. Milan og Bayer 04 Leverkusen . Han er 1,78 m høj og hans vægt er 69 kg

Karlsruhe SC 
Calhanoglu spillede fra 2009-2013 i Karlsruher SC hvor han spillede 50 kampe og scorede 17 mål. I 2012/13 sæsonen blev han kåret til årets fodboldspiller i den tyske 3. liga. Det var nok det der gjorde udslaget, så Hamburger SV ville købe ham, altså skifte fra 3. liga til 1. liga.

Hamburger SV 
i 2013 sommer transfervindue blev han købt af Hamburger SV pr. 14 oktober har han spillet 7 ligakampe for HSV lavet 2 mål begge i 4-0 sejren over Eintracht Braunschweig. Han er en fast spiller i Hamburger SV startopstilling ude på venstre kanten. Calhanoglu har kontrakt indtil 2016. I HSV har langsigtet planer om at Calhanoglu bliver den nye Rafael Van Der Vaart

Landshold 
Calhanoglu har får det tyrkiske U16 - U21 landshold undtagen U18 og en kamp for a landsholdet. U16 fem kampe e mål U17 11 kampe1 mål U19 15 kampe 5 mål U20 8 kampe 1 mål U21 1 kamp ingen mål og A Landshold 1 kamp ingen mål.

Ungdomårene 

Calhanoglu har spillet i 1. FC Turanspor Mannheim, Polizei SC Mannheim og SV Waldhof Mannheim inden han år 2009 kom til Karlsruhe SC

Eksterne henvisninger 

 

Fodboldspillere fra Tyskland
Fodboldspillere fra Tyrkiet
Fodboldspillere fra Hamburger SV
Deltagere ved det europæiske mesterskab i fodbold 2016
Deltagere ved det europæiske mesterskab i fodbold 2020
Bill McKay

William "Bill" McKay (24. august 1906 i West Benhar, North Lanarkshire, Skotland, død juni 1977) var en skotsk fodboldspiller, der spillede for Bolton Wanderers og Manchester United i 1930'erne. Han spillede desuden for East Stirlingshire, Hamilton Academicals og Stalybridge Celtic. 

Han hjalp Manchester United med at rykke op fra Second Division i 1935–36 (som mestre) og igen i 1937–38.

Referencer 

Fodboldspillere fra Manchester United F.C.
Fodboldspillere fra Bolton Wanderers F.C.
Fodboldspillere fra Hamilton Academical F.C.
Fodboldspillere fra East Stirlingshire F.C.
Fodboldspillere fra Stalybridge Celtic F.C.
Kanal Sport

Kanal Sport var en dansk tv-kanal, som sendte 24 timer i døgnet. Kanalen var tilgængelig via Fuldpakken hos YouSee, men kunne også ses gratis på internettet.

Kanalen så dagens lys den 2. april 2012. Forinden havde Kanal Sport kun eksisteret som internetkanal, først under navnet 442.dk og sidenhen under dets nuværende navn, efter mediet skiftede fokusområde fra fodbold til flere forskellige sportsgrene.

Kanal Sport blev drevet af firmaet Ecosys Media, som i 2013 blev kåret som Gazellevirksomhed af Børsen.

Den 17-06-2015 meddelte forum.yousee.dk  at Kanal Sport lukker.

Liveudsendelser 
Kanalen havde studier både i Virklund, men også i Idrættens Hus i Brøndby. Samtidig produceredes der hver uge en lang række livekampe fra de danske sportsarenaer.

Kilder 

Sport
Universitetsparken (København)

Universitetsparken er et trekantet område på Nørrebro i København, der med udgangspunkt i Vibenshus Runddel afgrænses af Jagtvej, Tagensvej og Nørre Allé. Området har været underlagt staten siden 1898 og indeholder en koncentration af bygninger tilknyttet Københavns Universitet og Rigshospitalet. Området udgør en central del af Nørre Campus og vil således været præget af forandringer frem til 2020.

Universitetsparken gennemskæres af Lersø Parkallé, som på stykket mellem Jagtvej og Nørre Alle er navngivet Universitetsparken og således skaber adresser med dette gadenavn og deler Universitetsparken i en nordlig og sydlig del.

Historie 
Området er historisk en del af Serridslev, som i 1525/1527 gives af Kongen og bispen i Roskilde til København og bliver til Nørre Fælled. Den del af Nørre Fælled som i dag udgør Universitetsparken, afstås af København til staten i en aftale af 1898, en aftale som ligeledes omhandler Rigshospitalet og Garderhusarkasernens område.

Den første bebyggelse på området var Københavns Militærhospital langs vore dages Tagensvej, på et område det strække sig fra Jagtvej til Refnæsgade.

Områdets vision som Universitetspark er udtænkt af arkitekt Kaj Gottlob i 1930'erne, med en randbebyggelse langs Nørre Alle og Jagtvej, omkransende en central grønning.

Universitetsparkens bebyggelse 

Området indeholder blandt andet følgende bygningskomplekser:
 Zoologisk Museum
 August Krogh Instituttet/Bygningen
 Rigshospitalets Kollegium
 Egmont H. Petersens Kollegium
 H.C. Ørsted Instituttet/Bygningen
 Green Lighthouse
 Carlsbergfondets Biologiske Laboratorium
 Københavns Biocenter
 COBIS
 Danmarks Natur- og Lægevidenskabelige Bibliotek

Eksterne henvisninger 

Nørrebro
Paulie

Paulie er en amerikansk familiefilm fra 1998 om papegøjen Paulie. Filmen blev udgivet på VHS af DreamWorks Home Entertainment.

Eksterne henvisninger 
 

Amerikanske film fra 1998
Familiefilm fra USA
Komediefilm fra USA
Nomenclator

En nomenclator kan have flere betydninger.
 En særlig slave ved det romerske hof, der havde til opgave at kende folks navne og hviske dem til sin herre under en audiens eller lignende, hvis det var nødvendigt.
 En kode anvendt fra renæssancen til det 19. århundrede. Den indeholdt en lang liste over navne, byer og begreber m.m. og en monoalfabetisk chifferskrift. 
 Nomenklatura var betegnelsen for særligt priviligerede personer i Østeuropa.
SC Weiche Flensburg 08

SC Weiche Flensburg 08, tidligere ETSV Weiche Flensburg) er en idrætsforening fra Flensborg (bydelen Sporskifte, på tysk Weiche) med sportsgrenene badminton, fodbold, gymnastik, judo, svømning, bordtennis og volleyball.

Fodbold 
Weiche har et fodboldhold, som spiller i den tyske 4. liga, Regionalliga Nord, hvor holdet i sæsonen 2014/15 blev nr. 5 ud af 18 hold. Klubbens stadion hedder Manfred-Werner-Stadion og kan rumme cirka 2.500 tilskuere. Weiches fodboldhold er det bedste  fodboldhold i Flensborg, hvilket ellers normalt har været Flensburg 08, men 08 spiller nu i den tyske 5. liga, Schleswig-Holstein-Liga.

Håndbold
Weiche har ikke længere noget håndboldhold, da det nu er under SG Flensburg-Handewitt, som i starten hed Weiche.

Sport i Flensborg
Fodboldklubber i Tyskland
Wilhelm Wattenbach

Wilhelm Wattenbach (22. september 1819 i Holstein — 20. september 1897 i Frankfurt a. M.) var en tysk historiker.

Wattenbach virkede fra 1872 ved Berlins Universitet som fortræffelig lærer i de historiske hjælpevidenskaber og har på dette område udfoldet en stor forfattervirksomhed. Han har således givet gode læremidler i palæografien og forfattet en grundig håndbog: Das Schriftwesen im Mittelalter (3. oplag 1896). Wattenbachs hovedværk er Deutschlands Geschichtsquellen im Mittelalter bis zur Mitte des 13. Jahrhunderts (1858), som i nye udgaver stadig blev holdt på højde med den rask fremadskridende forskning (6. oplag, 2 bind, 1893-94).

Kilder 

 

Historikere fra Tyskland
Faglitterære forfattere fra Tyskland
Ansatte ved Humboldt-Universität zu Berlin
Tyskere i 1800-tallet
Nelson

Nelson kan henvis til:

Personer 
 Horatio Nelson, også kendt som Lord Nelson, en britisk admiral (1758-1805)

Film, musik, litteratur 
 Nelson (film fra 1918), en britisk biografisk film om Lord Nelson instrueret af Maurice Elvey
 Nelson (film fra 1926), en britisk biografisk film om Lord Nelson instrueret af Walter Summers

Steder

Australien 
 Nelson, New South Wales
 Nelson, Victoria

British Indian Ocean Territory 
 Nelsons Island or Nelson Island

Canada 
 Nelson, British Columbia
 Nelson Head, Northwest Territories
 Nelson Island, British Columbia
 Nelson River

Egypten 
 Nelson's Island

New Zealand 
 Nelson, New Zealand, både en by og en region
 Nelson Lakes National Park

Storbritannien 
 Nelson, Lancashire, i England
 Nelson, Caerphilly, i Wales
 Nelson's Column på Trafalgar Square, London

USA 
 Nelson, Arizona
 Nelson, California
 Nelson, Georgia
 Nelson, Illinois
 Nelson, Minnesota
 Nelson, Missouri
 Nelson, Nebraska
 Nelson, Nevada
 Nelson, New Hampshire
 Nelson, New York
 Nelson, North Carolina
 Nelson, West Virginia
 Nelson, Wisconsin
Det vilde dusin 2

Det vilde dusin 2 (engelsk Cheaper By The Dozen 2) er en amerikansk komediefilm fra 2005, produceret af Adam Shankman. Filmen er en opfølger til Det vilde dusin, som udkom i 2003. Filmen udkom på DVD 16. august 2006 i Sverige.

Handling 
Igen følger vi familien Baker. Denne gang skal de på ferie. Der går ikke helt let, da de er to forældre og 12 børn, hvor den ældste datter er gravid. Det gør det ikke bedre, når familiens ærkefjender bor på den anden side af søen, og som har otte næsten perfekte og velopdragne børn.

Rolleliste 
Steve Martin - Tom Baker
Eugene Levy - Jimmy Murtaugh
Bonnie Hunt - Kate Baker
Tom Welling - Charlie Baker
Piper Perabo - Nora Baker-McNulty
Carmen Electra - Sarina Murtaugh
Jaime King - Anne Murtaugh
Hilary Duff - Lorraine Baker
Taylor Lautner - Eliot Murtaugh
Alyson Stoner - Sarah Baker
Jonathan Bennett - Bud McNulty
Jacob Smith - Jake Baker
Liliana Mumy - Jessica Baker
Morgan York - Kim Baker
Kevin Schmidt - Henry Baker
Forrest Landis - Mark Baker
Brent Kinsman - Nigel Baker
Shane Kinsman - Kyle Baker
Blake Woodruff - Mike Baker
Alexander Conti - Kenneth Murtaugh

Eksterne henvisninger 
 

Amerikanske film fra 2005
Komediefilm fra USA
Gustav Aagaard

Carl Gustav Oskar Aagaard (født 18. september 1852 i Sandefjord, død 1927) var en norsk forfatter og præst. Hans forfatterskab var først af religiøs natur, men han udgav senere fortællinger som tilhører den jævne underholdningslitteratur, men med kraftig understreget moraliserende tendens. Han er også kendt for sine salmer.

Gustav Aagaard var bror til forfatteren Oscar Aagaard (f. 1855).

Værker 
 Speilbilleder (1896)
 Sterke hænder (1897)
 En spøgelseshistorie (1899)
 I skygger og lys (1900)
 Keiser Felix (1904)

Filmografi (udvalg) 
1921 – Felix

Kilder
«Aagaard, Gustav», i Illustreret norsk konversationsleksikon, bind I, Kristiania: Aschehoug, 1907, sp. 6.

Præster fra Norge
Forfattere fra Norge
Salmedigtere fra Norge
Nordmænd i 1800-tallet
Nordmænd i 1900-tallet
Personer fra Sandefjord
Oscar Aagaard

Oscar Aagaard (4. juli 1855 i Sandefjord – 1936) var en norsk forfatter. Han var oprindelig uddannet som forretningsmand, begyndte 36 år gammel at skrive og vakte opmærksomhed med en af sine første fortællinger, Underlige fyre (1894), som er præget af en jævnt naturlig iagttagelsesevne. Senere forsøgte han sig en del i satirisk samfundsskildring; med sine meget harmløse, humoristiske soldaterskildringer (Kaptein Heire og hans gutter (1898) og Martin Ligeglads meriter (1899)) gjorde han adskillig lykke blandt publikum, og i et folkeskuespil om samme emne, som blev opført på Centralteatret i 1906, forfulgte han denne succes. En mere alvorlig roman var Arboe & søn (1900).

Oscar Aagaard var bror til præsten og forfatteren Gustav Aagaard (1852–1927).

Værker 
 Paa Streiftog (1893)
 Underlige fyre (1894)
 Fru Junos salon (1895)
 Farlige farvande (1896)
 Kaptein Heire og hans gutter (1898)
 Martin Ligeglads meriter (1899)
 Arboe & søn (1900)
 Kakerlaker (1904)
 Kongen i kjælderen (1906)
 Hjertets Melodier (1908)

Kilde 
 

Forfattere fra Norge
Nordmænd i 1800-tallet
Nordmænd i 1900-tallet
Personer fra Sandefjord
Aage Jonsen

Aage Jonsen (død 2. april 1317) var 1294-95 drost hos Erik Menved og hørte til kongens vigtigste rådgivere under striden med ærkebiskop Jens Grand, der også satte ham i band. Da Jens Grand sad som fange på Søborg, var det også Aage Jonsen, der forelagde ham kongens forligstilbud. Også senere, i 1299 og 1303, var Aage Jonsen blandt kongens forhandlere overfor ærkebispen.

Kilder 

 
 

Danskere i 1200-tallet
Danskere i 1300-tallet
Hofembedsmænd fra Danmark
Secret (Take You Home)

"Secret (Take You Home)" er en electropop-sang af den australske sangeren Kylie Minogue fra hendes niende studiealbum Body Language (2003). Sangen blev skrevet af en række sangskrivere og havde en begrænset udgivelse i begyndelsen af 2004 i Taiwan.

Komposition 
"Secret (Take You Home)" er en dance pop-sang med stærke elementer af electropop. Sangen indeholder også fremtrædende R&B-elementer og nu-funk. Teksten taler om Minogue møde en dreng og spekulerer på om han kan være hendes kæreste eller ej.

Live optræden 
Minogue optrådte sangen på Money Can't Buy, en salgsfremmende koncert for Body Language. Den live optræden blev brugt som en salgsfremmende video til singlen.

Formater og sporliste 
Promotional CD single
"Secret (Take You Home)" — 3:16
"Slow" — 3:15
"Slow" (Chemical Brothers Remix) — 7:03

Referencer

Eksterne henvisninger 
Officielle tekst 

Kylie Minogue-sange
Sange fra 2003
Singler fra 2004
Frederiks Posthus

Frederiks Posthus eller Frederiks Distributionscenter var et postdistributionscenter i Frederiks.

Da postekspeditionen lukkede i posthuset, blev personalet virksomhedsoverdraget til en nyindrettet postbutik i den lokale Brugs. Det skyldtes flere års fald i posthusets omsætning.

Posthusbygningen er bygget i røde teglsten.

Bygninger, konstruktioner og anlæg i Viborg Kommune
Nedlagte posthuse i Danmark
Karup Posthus

Karup Posthus eller Karup Distributionscenter var et postdistributionscenter i Karup.

Da postekspeditionen lukkede i posthuset, blev personalet virksomhedsoverdraget til en nyindrettet postbutik i den lokale SuperBrugsen. Det skyldtes flere års fald i posthusets omsætning.

Posthusbygningen blev opført i 1968 i gule teglsten, og den blev ombygget i 1986.

Referencer 

Bygninger, konstruktioner og anlæg i Viborg Kommune
Posthus
Nedlagte posthuse i Danmark
Kjellerup Posthus

Kjellerup Posthus var et postdistributionscenter i Kjellerup.

Da postekspeditionen lukkede i posthuset, blev personalet virksomhedsoverdraget til en nyindrettet postbutik i den lokale Superbrugsen. Det skyldtes flere års fald i posthusets omsætning.

Posthusbygningen er bygget i teglsten.

Nedlagte posthuse i Danmark
Bygninger, konstruktioner og anlæg i Silkeborg Kommune
Posthus
Skelhøje Posthus

Skelhøje Posthus var et posthus i Skelhøje. Alt postomdeling i Skelhøje, og de omkringliggende bondesamfund skete med udgangspunkt fra Skelhøje Posthus.

Da postekspeditionen i posthuset lukkede, blev den sidste ansatte virksomhedsoverdraget til en nyindrettet postbutik hos byens købmand få hundrede meter væk. Det skyldtes flere års fald i posthusets omsætning. Bygningen er opført i rødt tegl, og bruges i dag som privat bolig. 

Nedlagte posthuse i Danmark
Bygninger, konstruktioner og anlæg i Viborg Kommune
Verdens syv nye underværker

Verdens syv nye underværker eller Verdens syv nye vidundere er syv monumenter, der er kåret som de største i hele menneskehedens historie. 

I årene 2000 til 2007 kunne man stemme om hvilke monumenter, der skulle være Verdens 7 Nye Underværker. Over 100 millioner stemmer blev afgivet via mobil eller mail og resultatet blev afsløret den 7. juli 2007, i Lissabon, Portugal af den canadisk-schweiziske Bernard Weber.

De syv nye vidundere

Andre kandidater 
Andre kandidater til at blive nogle af Verdens Nye 7 Vidundere var:

 Akropolis
 Alhambra
 Angkor Wat
 Big Ben
 Eiffeltårnet
 Frihedsgudinden
 Hagia Sophia
 Kiyomizu-dera
 Moai
 Neuschwanstein
 Operahuset i Sydney
 Røde Plads
 Stonehenge
 Timbuktu

Verdens syv naturvidundere
Parallelt var der  fra 2008 til  2011 en afstemning om  Verdens syv naturvidundere

Eksterne henvisninger